S-19/2013

Mál þetta, sem þingfest var 14. febrúar sl., og dómtekið þann 7. mars sl., er höfðað með ákæru útgefinni af lögreglustjóranum á Hvolsvelli, þann 3. janúar 2013, á hendur [A], kt. [...], til heimilis að [...], [B], kt. [...] til heimilis að [...] og [C], kt. [...], til heimilis að [...].

Þáttur ákærðu [A] var klofinn út úr máli þessu í mál nr. S-177/2013, þann 7. mars sl. Varðar mál þetta því aðeins þátt ákærðu [B] og [C], en málið er höfðað:

„gegn ákærðu [A] og [B]

fyrir fjársvik með því að hafa í sameiningu sunnudaginn 10. júlí 2011, í heimildarleysi í neðangreindum tilvikum, notað debetkort [D], kt. [...], til að svíkja út vörur samtals að andvirði 27.513,-.

1. Greitt Kjarval, Suðurlandsvegi 1, Hellu, fyrir vörur að fjárhæð kr. 4.033,-

2. Greitt Olís, Þrúðvangi 2, Hellu, fyrir vörur að fjárhæð kr. 1.954,-

3. Greitt Kjarval Suðurlandsvegi 1, fyrir vörur að fjárhæð 4.066,-

4. Greitt Olís, Þrúðvangi 2, Hellu, fyrir vörur að fjárhæð kr. 3.991,-

5. Greitt Olís, Þrúðvangi 2, Hellu, fyrir vörur að fjárhæð kr. 907,-

6. Greitt Olís, Þrúðvangi 2, Hellu, fyrir vörur að fjárhæð kr. 5.862,-

7. Greitt Besta Grillinu, þá staðsett á Bestu útihátíðinni, Gaddstaðaflötum, Hellu, fyrir vörur að fjárhæð kr. 500,-

8. Greitt Besta Grillinu, þá staðsett á Bestu útihátíðinni, Gaddstaðaflötum, Hellu, fyrir vörur að fjárhæð kr. 1.800,-

9. Greitt Besta Grillinu, þá staðsett á Bestu útihátíðinni, Gaddstaðaflötum, Hellu, fyrir vörur að fjárhæð kr. 900,-

10. Greitt Besta Grillinu, þá staðsett á Bestu útihátíðinni, Gaddstaðaflötum, Hellu, fyrir vörur að fjárhæð kr. 1.500,-

11. Greitt Besta Grillinu, þá staðsett á Bestu útihátíðinni, Gaddstaðaflötum, Hellu, fyrir vörur að fjárhæð kr. 2.000,-

Telst brot beggja ákærðu varða við 248. gr. almennra hegningarlaga nr. 19/1940, en til vara telst brot ákærðu [B] varða við 248. gr. sbr. 1. mgr. 22. gr. sömu laga.

gegn ákærðu [C]

fyrir fjársvik með því að hafa í sameiningu með ákærðu [A] og [B], sunnudaginn 10. júlí 2011, í heimildarleysi í Kjarval, Suðurlandsvegi 1, Hellu, notað debetkort [D], kt. [...], til að svíkja út vörur samtals að andvirði 4.033,-.

Telst brot þetta aðallega [sic] við 248. gr. almennra hegningarlaga nr. 19/1940, en til vara við 248. gr. sbr. 1. mgr. 22. gr. sömu laga.

gegn ákærðu [C]

fyrir hilmingu, með því að hafa sunnudaginn 10. júlí 2011 í Olís, Þrúðvangi 2, Hellu haldið því leyndu að ákærðu [A] og [B] greiddu fyrir 2 box af sígarettum af gerðinni Marlboro White box með korti sem hefði verið stolið fyrr um nóttina.

Telst brot þetta varða við 1. mgr. 254. gr. almennra hegningarlaga nr. [sic]

Þess er krafist að ákærðu verði dæmdar til refsingar og til greiðslu alls sakarkostnaðar.“

Þá er í ákæru tilgreind svofelld einkaréttarkrafa Olíuverslunar Íslands hf.:

„Í málinu gerir Olíuverslun Íslands hf., kt. 500269-3429 kröfu um að ákærðu verði með dómi gert að greiða skaðabætur að fjárhæð kr. 12.714,-, auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags. Þá er krafist málskostnaðar fyrir héraðsdómi að mati dómsins eða samkvæmt síðar framlögðum málskostnaðarreikning [sic] komi til málflutnings í málinu skv. 176. gr. laga um meðferð sakamála nr. 88/2008.“

Í ákæru er einnig tilgreind einkaréttarkrafa Kaupás hf., en við þingfestingu málsins var ekki sótt þing af hálfu Kaupáss hf., og telst krafan því niður fallin með vísan til 2. mgr. 174. gr. laga nr. 88/2008 um meðferð sakamála.

Ákærðu [B] og [C] mættu við þingfestingu máls þessa þann 14. febrúar sl., ásamt G-kvk-þgf R-kvk-þgf hdl., sem skipuð var verjandi þeirra beggja að þeirra ósk. Var málinu þá frestað. Ákærðu [B] og [C] mættu aftur fyrir dóminn þann 7. mars sl. Ákærða [B] játaði sök hvað varðar hlutdeild í fyrsta lið ákæru. Ákærða [C] viðurkenndi skýlaust að hafa gerst sek um þá háttsemi sem henni er gefin að sök í ákæru. Þá samþykktu ákærðu [B] og [C] báðar framkomna bótakröfu Olíuverslunar Íslands hf. Ákærða [A] hefur ekki mætt fyrir dóm vegna sakarefnisins og var hennar þáttur klofinn frá máli þessu, í mál nr. S-177/2013, þann 7. mars. sl., líkt og fyrr greinir.

Með vísan til skýlausrar játningar ákærðu [B] og [C] og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að ákæruvaldinu og verjanda ákærðu beggja hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærðu [B] og [C] hafa gerst sekar um þá háttsemi sem þeim er gefin að sök í ákæru. Hvað varðar heimfærslu til refsiákvæða, þykir brot ákærðu [B] varða við 248. gr. almennra hegningarlaga nr. 19/1940, sbr. 22. gr. sömu laga. Þá þykir brot ákærðu [C] í öðrum lið ákæru varða við 248. gr. almennra hegningarlaga nr. 19/1940, sbr. 22. gr. sömu laga. Ekki verður á það fallist að háttsemi sú, er lýst er í þriðja lið ákæru, varði við 1. mgr. 254. gr. almennra hegningarlaga nr. 19/1940, enda fellur lýsing háttseminnar í ákæru ekki að verknaðarlýsingu ákvæðisins. Að framansögðu virtu þykja ákærðu [B] og [C] hafa með háttsemi sinni unnið sér til refsingar.

Samkvæmt framlögðu sakavottorði ákærðu [B], hefur hún einu sinni áður sætt refsingu, þá samkvæmt sátt undirritaðri þann 26. nóvember 2012, fyrir ölvunarakstur. Brot það sem ákærða er nú sakfelld fyrir er framið fyrir undirritun ofangreindrar sáttar og verður ákærðu því nú dæmdur hegningarauki, með vísan til 78. gr. almennra hegningarlaga nr. 19/1940.

Að teknu tilliti til ungs aldurs ákærðu [B] og þess að hún hefur ekki áður gerst sek um hegningarlagabrot, þykir rétt að fresta ákvörðun refsingar ákærðu og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Samkvæmt framlögðu sakavottorði ákærðu [C] hefur hún ekki áður sætt refsingu.

Að teknu tilliti til ungs aldur ákærðu [C] og þess að hún hefur ekki áður sætt refsingu, þykir rétt að fresta ákvörðun refsingar ákærðu og skal hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 218. gr. laga nr. 88/2008 um meðferð sakamála, ber að dæma ákærðu til greiðslu alls sakarkostnaðar. Ákærða [B] greiði þóknun skipaðs verjanda síns sem telst hæfilega ákveðin 75.300 kr., að teknu tilliti til virðisaukaskatts. Þá skal ákærða [B] greiða að hálfu ferðakostnað verjanda, 14.100 kr. Ákærða [C] greiði þóknun skipaðs verjanda síns sem telst hæfilega ákveðin 75.300 kr., að teknu tilliti til virðisaukaskatts. Þá skal ákærða [C] greiða að hálfu ferðakostnað verjanda, 14.100 kr.

Meðal gagna málsins liggur frammi greinargerð bótakrefjanda, Olíuverslunar Íslands hf. Verður krafan, eins og hún er sett fram í greinargerð bótakrefjanda, ekki skilin öðruvísi en svo að hún beinist eingöngu að einni stúlku og verður af gögnum málsins ráðið að þar sé um að ræða meðákærðu [A]. Breytir engu hér um þó tilgreining umræddrar bótakröfu í ákæru bendi til þess að hún beinist að ákærðu öllum. Með vísan til þessa, og þess að mál þetta varðar nú aðeins þátt ákærðu [B] og [C], verður ekki fallist á einkaréttarkröfu Olíuverslunar Íslands hf., í máli þessu.

S-kvk-nf I-kvk-nf, aðstoðarmaður dómara, kveður upp dóm þennan.

D ó m s o r ð :

Ákvörðun um refsingu ákærðu, [B], skal frestað og fellur hún niður að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940.

Ákvörðun um refsingu ákærðu, [C], skal frestað og fellur hún niður að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga nr. 19/1940.

Ákærða [B] greiði sakarkostnað, 75.300 krónur, sem er þóknun skipaðs verjanda hennar, G-kvk-ef R-kvk-ef hdl., að teknu tilliti til virðisaukaskatts og ferðakostnað verjanda, 14.100 krónur.

Ákærða [C] greiði sakarkostnað, 75.300 krónur, sem er þóknun skipaðs verjanda hennar, G-kvk-ef R-kvk-ef hdl., að teknu tilliti til virðisaukaskatts og ferðakostnað verjanda, 14.100 krónur.

S-kvk-nf I-kvk-nf.